Anogcodes

Anogcodes er en slekt av lange og slanke biller i familien bløtbukker. De voksne billene kan ofte finnes på blomster, mens larvene lever inne i plantestengler eller i morken, død ved. Det er kjent én art fra Norge.

Utseende 
Små til middelsstore (5 – 20 mm), slanke biller, kroppen vanligvis mer eller mindre myk. På farge er de ofte metallisk grønne eller blå, men det finnes også en del brunlige eller brokete arter. Oversiden er fint og kort hårete. Hodet er ganske lite, med utstående, nyreformede fasettøyne. Antennene er 11-leddete, trådformede eller sagtakkede, og omtrent halvparten så lange som kroppen. Brystskjoldet (pronotum) er omtrent så langt som bredt, mye smalere enn dekkvingene, hvelvet, ofte med knøler eller groper. Dekkvingene er langstrakte og  parallellsidige, vanligvis myke, ofte med lengdefurer eller opphøyde ribber. Beina er lange og slanke, hos mange arter er hannenes baklår sterkt fortykkede og bakleggene krumme. For- og mellomføttene har fem ledd, bakføttene fire. Larvene er langstrakte og tynnhudete.

Levevis 
Bløtbukkenes larver lever enten inne i plantestengler eller i fuktig, råtten, død ved. De voksne billene finner man ofte på blomster, særlig i kurvplantefamilien, der de spiser pollen. De er aktive i solskinn.

Utbredelse 
Slekten er utbredt i palearktis.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien Bløtbukker, Oedemeridae Latreille, 1810
 Underfamilien Nacerdinae Mulsant, 1858
 Stammen Nacerdini Mulsant, 1858
 Slekten Anogcodes Dejean, 1834
 Anogcodes alpinus (Schmidt, 1846) - ofte plassert som en underart av A. seladonius
 Anogcodes austriacus
 Anogcodes caucasicus
 Anogcodes coarctatus (Germar, 1824)
 Anogcodes croceiventris 
 Anogcodes davidis
 Anogcodes difformis Marseul, 1857
 Anogcodes flaviceps
 Anogcodes fulvicollis (Scopoli, 1763)
 Anogcodes geniculatus
 Anogcodes melanurus (Fabricius, 1787)
 Anogcodes paradoxus
 Anogcodes ruficollis (Fabricius, 1781)
 Anogcodes rufiventris (Scopoli, 1763)
 Anogcodes schatzmayri (H.Wagner, 1928)
 Anogcodes seladonius (Fabricius, 1792)
 Anogcodes stenoderus
 Anogcodes turcicus (Schmidt, 1846) - ofte plassert som en underart av A. seladonius
 Anogcodes ustulatus (Scopoli, 1763)
 Anogcodes wartmanni (Pic, 1894)

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradnìk, J. og Chvála, M. 1991. Teknologisk forlags store bok om insekter. N.W. Damm. Om bløtbukker, side 324-325.

Eksterne lenker 
 

Bløtbukker
Biller formelt beskrevet i 1834
Dyr formelt beskrevet av Pierre François Marie Auguste Dejean